U Hrvatskoj je, od početka epidemije, službeno dijagnosticirano 3008 slučajeva koronavirusa. Pridržavajte se uputa i pravila stožera, ne ugrožavajte sebe niti druge. Zajedno možemo zaustaviti širenje koronavirusa. Nosite maske i poštujte fizičku udaljenost od 2 metra.

Koronavirus u Hrvatskoj

3. srpanj – 96 novih slučajeva

U periodu od 24 sata zabilježeno je 96 novih slučajeva koronavirusa. Broj aktivnih slučajeva u Hrvatskoj popeo se na 728.

Pogledajte kratki video WHO-a (World Health Organization) u kojem je grafički objašnjen razvoj ovog koronavirusa:

Mi smatramo da opreza nikad dosta, stoga vas upozoravamo na kanal preko kojeg je zaraza moguća – vaše oči.

Za početak, što je korona virus?

Korona virus (koronavirus; corona virus; COVID-19) je vrsta virusa koja u teoriji utječe samo na životinje, no postoje određene vrste korona virusa koje se mogu prenijeti na čovjeka – poput korona virusa koji je u posljednjih nekoliko mjeseci uzeo živote tisuće ljudi.

Nagađa se od koje životinje je potekao ovaj coronavirus. Prvo se pisalo o šišmišu kao uzročniku epidemije, a zadnja teorija je da coronavirus potječe od ljuskavca – jedne od životinja s kojima se najviše trguje, naravno, ilegalno i primarno zbog njihovog ‘oklopa’.

Epicentar korona virusa koji je nedavno stigao do Europe bio je u gradu Wuhan u Kini.

Uzroci, simptomi i liječenje koronavirusa

Iako još nije definiran točan izvor korona virusa (koronavirus, COVID-19), znamo kako se prenosi – kihanjem, kašljanjem i općenito oralnim putem. Simptomi korona virusa isti su kao i simptomi gripe, jedino što dolaze sa zakašnjenjem – do 14 dana od same zaraze. Upravo zato što su simptomi isti kao i obične gripe, u svijetu, isto kao i u Hrvatskoj, postoji razlog više za paniku. Rezultati testiranja ne dobivaju se momentalno, što nikako ne ide u prilog oboljelima.

Simptomi koronavirusa

Kako navodi ECDC (Europski centar za kontrolu i prevenciju bolesti), prema dosad poznatim činjenicama koronavirus uzrokovat će blage simptome nalik gripi poput:

temperatura

kašalj

otežano disanje

bol u mišićima

umor

Teži slučajevi dovest će do razvoja upale pluća, akutne upale dišnih puteva, sepse i septičnog šoka. Osobe s postojećim kroničnim stanjima mogu biti izloženije komplikacijama.

Inkubacija koronavirusa

Period inkubacije koronavirusa (period vremena između izlaganja virusu i pojave prvih simptoma) procjenjuje se na 2-14 dana. Trenutno, poznato je da se virus može prenijeti kada zaraženi počnu pokazivati simptome.

Međutim, još uvijek postoje nesigurnosti oko toga mogu li blagi slučajevi ili oni bez simptoma prenijeti virus.

Lijek za koronavirus

Lijeka za korona virus još nema, svjetski znanstvenici i dalje ga razvijaju. Ne postoji jedan način liječenja pa se primjenjuje liječenje kliničkih simptoma (temperatura, otežano disanje).

Praćenje pacijenata te terapija kisikom, praćenje te antivirusni lijekovi mogu biti od velike pomoći zaraženima. Trenutno je najbolji lijek izolacija oboljelih, kako se virus ne bi širio.

Kako je korona virus povezan s očima?

Kao što smo već napomenuli, koronavirus najčešće se prenosi oralno – kihanjem, kašljanjem ili čak razgovorom u četiri oka sa zaraženim. Iako je to dovoljan razlog za povećanu razinu opreza, znanstvenici još nisu sigurni može li se korona virus prenijeti preko predmeta poput kvake, stola i sl. pa zatim diranjem lica, tj. usta, nosa ili očiju.

Prvi liječnik koji se zarazio koronavirusom – Wang Guangfa, upozorava da se ne naglašava dovoljno pažnja očiju. Dr. Guangfa vjeruje da je on osobno virus dobio kroz oko, pošto mu je jedan od simptoma bio upala očne spojnice lijevog oka. Dr. Guangfa vjeruje da bi izbjegao zarazu da je nosio zaštitne naočale. Njegovu teoriju potvrdilo je više stručnjaka iz područja zaraznih bolesti.

Savjeti za vašu sigurnost

Koronavirus ne treba shvaćati olako i određene mjere opreza su neophodne, makar službeno još nema zaraženih u Hrvatskoj ni u regiji. Dodatne mjere sigurnosti uključuju:

Perite ruke sa sapunom i vodom barem 20 sekundi. Ovaj korak najbitniji je prije jela, kuhanja i nakon kihanja ili kašljanja.

Za vrijeme kihanja ili kašljanja obavezno koristite maramicu, koje se riješite odmah nakon.

Izbjegavajte diranje očiju, usta i nosa s neopranim rukama.

Izbjegavajte kontakt sa zaraženima, neovisno je li prehlada ili nešto opasnije.

Češće čistite predmete i stvari koji su u čestom dodiru s ljudima – poput igračaka i kvaka.

Ako ste bolesni, a ne zahtijevate medicinsku pomoć, ostanite doma

Nakon pranja, ruke, odjeću i prostorije u kojima boravite možete poprskati i sprejom poput Eliksir St. Rocha (koji sadrži 14 eteričnih ulja i štiti vas prirodnim putem)

Vrijeme je da najozbiljnije shvatimo preporuke HZJZ i Stožera za civilnu zaštitu. Perite ruke, pazite prilikom kihanja i kašljanja. Odgodite sva putovanja u centre zaražene koronavirusom, mislite na sebe i na druge.

Ne širite paniku, ne širite lažne vijesti, budite sabrani i odgovorni te svojim ponašanjem pridonesimo smanjenju širenja koronavirusa. Ukoliko se svi budemo držali preporučenog ponašanja i preporuka, sve će biti u redu.

Ima li mjesta panici?

Iako je broj oboljelih u naglom rastu, tako je i broj onih koji su ga preboljeli. Postotak preminulih u početku bio je znatno veći, što znači da liječnici dobivaju bolju sliku kako izliječiti oboljele.

Dok mnogi mediji prenose da je postotak smrtnosti od korona virusa oko 10%, važno je odrediti profil preminulih – od virusa najviše umiru stari ljudi i ljudi koji su bili bolesni u trenutku zaraze.

Zaraženi s preko 80 godina statistički imaju manje šanse za oporavak od mlađih oboljenika, pošto stopa smrtnosti za te godine iznosi 14,8%. Za sve zaražene ispod 40 godina, stopa smrtnosti je ispod 0.5%, a za mlađe od 10 godina još ni nema zabilježenih smrtnih slučajeva. Za ljude koji su bili zdravi u trenutku zaraze, stopa smrtnosti također iznosi manje od 1%. Najugroženiji su oboljenici od kardiovaskularnih bolesti, a ljudi s plućnim bolestima, rakom ili dijabetesom također su statistički ugroženiji.

Je li korona virus sličan gripi?

Daleko najveći problem korona virusa je činjenica da ne postoji konkretan lijek. Pozitivna stvar je svakako velik broj ljudi koji su preboljeli virus, što nam daje do znanja da bolest nije toliko smrtnosna.

Neki smatraju da je strah od korona virusa u potpunosti pretjeran i ne plaše se mogućeg širenja na naša područja. Ti isti pojedinci često uspoređuju korona virus s gripom i navode kako od gripe umire znatno više ljudi, isto kao što ih znatno više oboljeva. No ako usporedimo navedene viruse, realnost je poprilično drugačija.

Virus gripe i virus koronavirusa slični su u principu samo po nekoliko stvari: puno je veća stopa smrtnosti među oboljenicima koji već boluju od neke druge bolesti u trenutku zaraze i prenosi se kašljanjem i kihanjem. Dosta je velika razlika u širenju zaraze – dok gripu jedna osoba u prosjeku prenese na 1.3 osobe, korona virus oboljeli prenosi u prosjeku na 2.2 osobe.

26. lipanj – 56 novih slučajeva

Brodsko-posavska županija – 1 novooboljeli

Varaždinska županija – 1 novooboljeli

Koprivničko-križevačka županija – 2 novooboljelih

Zadarska županija – 2 novooboljelih

Zagrebačka županija – 5 novooboljelih

Primorsko-goranska županija – 5 novooboljelih

Splitsko-dalmatinska županija – 5 novooboljelih

Grad Zagreb – 23 novooboljelih

Osječko-baranjska županija – 12 novooboljelih

25. lipanj 2020. – 95 novih slučajeva

Sve je više oboljelih. U Đakovu je u posljednja 24 sata čak 38 novooboljelih od koronavirusa.

Istarska županija – 2 novooboljelih

Grad Zagreb – 28 novooboljelih

Brodsko-posavska županija – 1 novooboljeli

Šibensko-kninska – 1 novooboljeli

Primorsko-goranska županija – 9 novooboljelih

Zagrebačka županija – 7 novooboljelih

Virovitičko-podravska županija – 1 novooboljeli

Zadarska – 5 novooboljelih

Osječko-baranjska županija – 40 novooboljelih

Splitsko-dalmatinska županija – 1 novooboljeli

Varaždinska županija – 1 novooboljeli

Sisačko-moslavačka – 2 novooboljelih

Obavezne su maske u javnom prijevozu.

19. lipanj 2020. – 11 novih slučajeva

U posljednja 24 sata imamo 11 novozaraženih osoba, među njima je i učenik 4. razreda osnovne škole iz Splita.

Jedna osoba je iz Zagrebačke županije, čak 5 ih je iz grada Zagreba te pet iz Splitsko-dalmatinske županije.

18. lipanj 2020. – 11 novih slučajeva!

“Svi novooboljeli su promptno obrađeni i identificirani su svi bliski kontakti i kontakti koji su stavljeni u samoizolaciju. Brzom reakcijom zdravstvenog sustava i epidemiologa situacija je stavljena pod kontrolu”, rekao je državni tajnik Tomislav Dulibić.

Većina novozaraženih su hrvatski građani pristigli iz BiH i Srbije.

27. svibanj 2020. – 1 slučaj zaraze

U posljednja 24 sata imamo 1 novooboljelu osobu, iz Brodsko-posavske županije.

26. svibanj 2020. – drugi dan zaredom nema novooboljelih!

U periodu od 24 sata nema novooboljelih, ali je još jedna osoba umrla. Također, Stožer je ukinuo zabranu rada nedjeljom. 101 osoba je preminula, a ozdravilo je 2046 osoba.

25. svibanj 2020. – nema novih oboljelih!

U periodu od 24 sata u Hrvatskoj nema novooboljelih, priopćio je Nacionalni stožer. Ukupno je ozdravilo 2035 osoba. Još jedna osoba je umrla te je broj umrlih u Hrvatskoj, od koronavirusa, sada 100.

24. svibanj 2020. – za vikend samo 1 slučaj!

Tijekom vikenda potvrđen je samo 1 slučaj zaraze koronavirusom. Ukupan broj ozdravljenih osoba je 2027. Nažalost, sveukupno je umrlo 99 osoba.

22. svibanj 2020. – 6 novih slučajeva i dvoje umrlih!

U periodu od 24 sata imamo 6 novooboljelih, a nažalost – umrle su dvije osobe. Ukupan broj oboljelih je 2243. Ozdravilo je 2011 osoba.

21. svibanj 2020. – 3 nova slučaja koronavirusa!

U periodu od 24 sata imamo 3 nova slučaja, objavio je nacionalni stožer, iz Osječko-baranjske i Koprivničko-križevačke županije. Nažalost, jedna osoba je preminula te je ukupan broj preminulih 97.

Predviđa se da bi se od 27. svibnjau zatvorenim prostorima omogućilo 100 posjetitelja, a u vanjskim prostorima 300 posjetitelja, a daljnje brojke će ovisiti o epidemiološkoj situaciji.

20. svibanj 2020. – 2 nova slučaja zaraze!

Danas su potvrđena dva nova slučaja zaraze Covid-19 infekcijom. Oboljeli dolaze iz Vukovarsko-srijemske i Koprivničko-križevačke županije.

19. svibanj 2020. – 4 nova slučaja!

Hrvatska je za sada bez novih zaraženih. Većina županija nema novooboljelih, a čeka se još izvještaj Krapinsko-zagorske, Međimurske, Varaždinske, Brodsko-posavske, Dubrovačko-neretvanske i Koprivničko-križevačke županije. Grad Zagreb je također bez oboljelih.

Potvrđena su 4 nova slučaja u Hrvatskoj, a svi su iz Brodsko-posavske županije.

18. svibanj 2020. – samo 2 nova slučaja!

Ministar Beroš – u periodu od 24 sata imamo 2 nova oboljela. Ukupno je to 2228 zaraženih. Već tri dana nemamo preminulih. Ukupno oporavljenih imamo 1946 osoba.

Nema više svakodnevnih presica, već će stožer o sljedećoj presici pravovremeno obavijestiti javnost.

17. svibanj 2020. – sve manje slučajeva u Hrvatskoj!

Do danas u 14 sati potvrđeno je 2226 slučajeva koronavirusa. Ukupno je, nažalost, preminulo 95 osoba, a 1936 osoba se oporavilo.

Nove informacije očekuju se danas na konfereciji za medije od stručnog Stožera.

15. svibanj 2020. – samo 1 novi slučaj zaraze u Hrvatskoj!

Ministar Beroš – Imamo samo jedan novi slučaj zaraze koronavirusom, ali nažalost, još je jedna osoba preminula.

Nova konferenciju za medije Stožer je sazvao za ponedjeljak u 14 sati.

14. svibanj 2020. – 8 novooboljelih, ukupno testirano više od 50 tisuća ljudi!

U perodu od 24 sata imamo 8 novooboljelih, što je ukupno 2221 zaraženih koronavirusom. 1850 ljudi je ozdravilo.

Capak: Epidemiološka situacija je dobra. Broj umrlih je jedan od najnižih na svijetu u odnosu na broj stanovnika. Kako smo pustili normalan život, mi pažljivo pratimo situaciju i pratimo što nam se epidemiološki događa, i pratimo jesu li novi slučajevi vezani uz ovo što smo pustili.

Ovi novooboljeli su vezani uz povratak naših radnika iz Švedske. Svega jedan slučaj u Gradu Zagrebu imamo za koji ne znamo kako se osoba zarazila, ali uvjeravam vas da ćemo to vrlo skoro znati i izvijestiti ćemo vas o tome.

13. svibanj 2020. – 6 novooboljelih!

Ministar Beroš – U periodu od 24 sata imamo 6 novooboljelih, što je ukupno 2213 zaraženih koronavirusom u Hrvatskoj. Nažalost, imamo 3 preminula bolesnika.

Ukupno se oporavilo 1834 osobe.

12. svibanj 2020. – 11 novooboljelih!

Ministar Beroš – u periodu od 24 sata imamo 11 novooboljelih, ukupno 2207. Od jučer nema novih preminulih. Ukupno se oporavilo 1808 bolesnika.

11. svibanj 2020. – 9 novooboljelih!



Ministar Beroš – U periodu od 24 sata imamo 9 novooboljelih, što je ukupno 2196 zaraženih koronavirusom u Hrvatskoj. Nažalost, preminula je jedna osoba u Koprivnici. Ukupno oporavljenih je 1784.

Od 9 novih pozitivnih, s Brača je njih 7. Iz KBC Rijeka otpustili su zadnjeg COVID-19 bolesnika.

10. svibanj 2020 – 11 novooboljelih!

Ministar Beroš – imamo 11 novooboljelih, ukupno je to 2187 oboljelih. Od jučer su, nažalost, preminule 3 bolesnice. Ukupno oporavljenih ima 1764.

Ministar Božinović – omogućuje se okupljanje do 40 osoba, otvaraju se shopping centri i ugostiteljski objekti. 18. svibnja donijet će se odluka o popuštanju mjera o kulturnim događanjima. Otvaranje bazena očekuje se od 18. svibnja 2020. Izvan snage stavit će se i zabrana putovanja između županija odnosno napuštanje mjesta boravišta.

9. svibanj 2020. – Brač u karanteni, 15 novih slučajeva zaraženih u Hrvatskoj!

Ministar Beroš – U periodu od 24 sata imamo 15 novooboljelih, ukupno je to 2176 osoba zaraženih koronavirusom.

Jedna osoba je preminula, a oporavilo se 1726 osoba.

Ministar Božinović – Od danas se uvodi zabrana napuštanja mjesta prebivališta i boravka na Braču, u trajanju od 14 dana. Druga je odluka vezana uz to da se hrvatskim državljanima omogućuje ulazak u zemlju i odlazak u inozemstvo, uz pridržavanje uputa.

8. svibanj 2020. – Novo žarište na Braču!

Ministar Beroš – U periodu od 24 sata imamo 36 novooboljelih, što je ukupno 2161 zaraženih koronavirusom u Hrvatskoj. 25 novih slučajeva je iz Splitsko-dalmatinske županije, na Braču su pozitivne 22 osobe!

1689 osoba je oporavljeno.

Krunoslav Capak – na otoku Braču se trenutno nalaze 3 epidemiologa i ravnateljica HZJZ-a za Splitsko-dalmatinsku županiju. Tu se radi o bolesniku kojeg su došli posjetiti članovi i susjedi, a sada je njih 22 pozitivnih. Ovo se nije dogodilo zbog popuštanja mjera.

7. svibanj 2020. – 2125 zaraženih!

Maja Grba Vujević – U periodu od 24 sata imamo 6 novooboljelih, što daje ukupnu brojku od 2125 zaraženih koronavirusom u Hrvatskoj! Jedna osoba je preminula u Zagrebu, u Klinici za infektivne bolesti. Ozdravila je 1641 osoba, 40 više nego jučer.

Ministar Božinović – omogućit ćemo rad autoškola. Stavlja se izvan snage odluka o karanteni i samoizolaciji za vozače kamiona.

Krunoslav Capak – objavljene su upute o radu ugostiteljskih objekata. Propisali smo stroge epidemiološke mjere koje se tiču distance, higijene i dezinfekcije.

Obzirom da imamo puno ugostiteljskih objekata koji nemaju terase, donijeta je odluka da će se i ti objekti pustiti u rad. Morat će se održavati razmak između stolova i između sjedećih mjesta.

6. svibanj 2020. – Ukupno 2119 oboljelih!

Ministar Beroš – u periodu od 24 sata imamo 7 novooboljelih, ukupan broj oboljelih je 2119. 1601 osoba je ozdravila! Dvije osobe su preminule u Koprivnici. Ukupno je preminulo 85 osoba.

5. svibanj 2020. – Ukupno 2112 zaraženih u Hrvatskoj!

Maja Grba Vujević – U periodu od 24 sata imamo 11 novooboljelih. Ukupno je to 2112 osoba zaraženih koronavirusom u Hrvatskoj. 1560 osoba se oporavilo!

Nažalost, preminule su 3 osobe, čime se broj preminulih popeo na 83. S današnjim danom 226 osoba u zdravstvu je pozitivno na koronavirus.

4. svibanj 2020. – Imamo 5 novooboljelih!

Ministar Beroš – U periodu od 24 sata imamo 5 novooboljelih, ukupno je to 2101 zaraženih koronavirusom u Hrvatskoj. Nažalost, preminula je još jedna osoba te se sada broj umrlih popeo na 80.

Oporavile su se 1522 osobe.

Ministar Božinović – Danas je početak 2. faze popuštanja mjera. Pripremili smo još 4 odluke koje tiču mjera o vjenčanju i sklapanju partnerstva (proširuje se krug s najuže obitelji na obitelj i svjedoke), pogreba (proširuje se krug s najuže obitelji na obitelj), dječjih igrališta (donijet će se mjera o korištenju dječjih igrališta i otvorenih sportskih prostora) i mjera strogog ograničavanja na ulicama i javnim mjestima (ona istječe danas i neće se produljivati).

3. svibanj 2020. – 8 novooboljelih!

Ministar Beroš – U periodu od 24 sata imamo 8 novooboljelih, ukupno je to 2096 osoba u Hrvatskoj zaraženih korona virusom.

Nažalost, umrle su još dvije osobe, pa tako ukupno preminulih imamo 79. Ukupno je oporavljeno 1489 osoba.

2. svibanj 2020. – Danas 3 novooboljela!

Ministar Beroš – U periodu od 24 sata imamo 3 novooboljela, što je ukupno 2088 pozitivnih osoba. Nažalost, preminule su 2 osobe. Ukupan broj oporavljenih osoba je 1463. U Istarskoj županiji više nema oboljelih, svi koji su bili bolesni su se oporavili!

1. svibanj 2020. – 9 novooboljelih, ukupan broj 2085 zaraženih!

Ministar Beroš – u periodu od 24 sata imamo 9 novooboljelih! Ukupno je to 2085 zaraženih koronavirusom u Hrvatskoj! Nažalost, preminulo je 6 osoba.

30. travanj 2020. – 15 novooboljelih, 4 osobe preminule!

Ministar Beroš: U periodu od 24 sata imamo 14 novooboljelih, što ukupno čini brojku od 2076 zaraženih koronavirusom u Hrvatskoj. Preminule su još dvije osobe. 1348 osoba se oporavilo.

29. travanj 2020. – 15 novooboljelih, 4 osobe preminule!

Maja Grba Vujević – u periodu od 24 sata imamo 15 novooboljelih. Ukupan broj zaraženih koronavirusom u Hrvatskoj je 2062 osobe. 1288 osoba je ozdravilo. Preminule su 4 osobe. Preminulo je ukupno 67 osoba u Hrvatskoj.

28. travanj 2020. – 8 novooboljelih, ozdravile 1232 osobe!

Ministar Beroš – u periodu od 24 sata imamo 8 novooboljelih, što ukupno daje brojku od 2047 zaraženih koronavirusom u Hrvatskoj. Od jučer su preminule 4 osobe – 2 osobe u Splitu, 2 osobe u Koprivnici, ukupno su 63 osobe preminule.

Na respiratoru je 21 bolesnik. Oporavilo se 1232 osobe. Silazna epidemijska krivulja ne smije značiti i popuštanje opreza.

27. travanj 2020. – 2039 oboljelih!

Ministar Beroš – U periodu od 24 sata imamo 9 novooboljelih od COVID-19, ukupno je 2039 oboljelih u Hrvatskoj! Nažalost, preminule su 4 osobe, 21 osoba je na respiratoru. Ozdravilo je 1166 osoba.

26. travanj 2020. – 14 novooboljelih!

Ministar Beroš – U periodu od 24 sata imamo 14 novooboljelih, što ukupno čini brojku od 2030 zaraženih koronavirusom u Hrvatskoj. Jedna osoba je, nažalost, preminula. Ozdravile su 1103 osobe.

Alemka Markotić – ulazimo u prvu fazu popuštanja mjera, što će omogućiti i privredi i ljudima da malo predahnu. Idemo zajedno ovu fazu odraditi dobro, promišljeno i disciplinirano, kao što smo to odradili i ova dva mjeseca.

Kako mjere dalje budu popuštale, moramo biti svjesni da ove kapljične bolesti mogu biti sezonske i moramo biti na oprezu. Ove mjere koje smo usvojili morat ćemo dulje prakticirati, i to je važno za sve nas, i tako štitimo sve ljude oko nas.

Mi smo i u povijesti bili mali narod za velika djela, idemo to i dalje pokazati.

25. travanj 2020. – Samo 7 novozaraženih!

Ministar Beroš objavio je da u posljednja 24 sata u Hrvatskoj brojimo samo 7 novozaraženih pacijenata, što ukupnu brojku podiže na 2016. Nažalost su od zaraze preminule još 3 osobe, što broj preminulih diže na 54.

24.travanj 2020.

Krunoslav Capak, ravnatelj HZJZ-a – u periodu od 24 sata imamo 28 novozaraženih, što je ukupna brojka od 2009 zaraženih u Hrvatskoj. Ukupno su ozdravile 982 osobe. Od zaraze je preminula 1 osoba, što u Hrvatskoj podiže broj preminulih na 51.

Ministar Božinović – od 27. travnja primjenjuju se donesene odluke: rad trgovina, osim unutar trgovačkih centara (izuzev dućana s prehrambenim i higijenskim proizvodima); rad uslužnih djelatnosti poput krojača, postolara itd., omogućuju se sportski treninzi te vjerska okupljanja (od 2. svibnja).

Uvode se tramvaji i gradski te prigradski prijevoz. Prodaja meda i jaja na klupicama tržnica.

Radno vrijeme trgovina je vraćeno na radno vrijeme prije proglašenja epidemije. Međutim, trgovine koje imaju radno vrijeme duže od 10 sati, moraju imati dvije smjene i između njih pauzu od sat vremena za čišćenje.

Alemka Markotić – danas je dobar dan, prvi put je broj ozdravljenih već od broja aktivno bolesnih.

23. travanj 2020. – Ukupno 1981 zaraženih u Hrvatskoj!

U Hrvatskoj imamo ukupno 31 novi slučaj zaraze koronavirusom, što ukupan broj slučajeva koronavirusa u Hrvatskoj podiže na 1981. Nacionalni stožer civilne zaštite također navodi da su splitskoj bolnici dva pacijenta preminula od koronavirusa. Vlada izašla s datumima kada bi trebalo početi s popuštanjem mjera.

22. travanj 2020. – Ukupno 1950 zaraženih!

Ministar Beroš – 58. dana u periodu od 24sata imamo 42 oboljelih, što ukupno daje brojku od ukupno 1950 zaraženih u Hrvatskoj. Nema preminulih osoba od jučer. Na respiratoru je 19 bolesnika. 869 osoba se oporavilo. Imamo novo žarište – Dom za starije u Koprivnici. Tamo imamo 13 pozitivnih korisnika i 2 pozitivna djelatnika.

Londonska škola za higijenu i tropsku medicinu ukazuje na to da je reprodukcijski broj u Hrvatskoj 0,8 – znači da jedan oboljeli zarazi jednu osobu u svojoj okolini. Zahvalio bih svima koji se drže naših mjera i onima koji su ih propisali.

Ravnatelj HZJZ – Krunoslav Capak – Sada smo zbog ove epidemije smo morali prijeći na novi način obavještavanja, svakodnevni. Znate da se trudimo da pravovremeneno i točno obavještavamo javnost. Molimo vas da se vodi računa o tome da je naš primarni zadatak borba protiv ove infekcije.

Isto tako, mi nemamo nove ljude, isti ljudi sada pripremaju te podatke i borimo se protiv koronavirusa. Ukoliko ne možemo dati neke podatke i ne možemo obrađivati neke podatke na način na koji netko želi, molim za razumijevanje obzirom na naš primarni zadatak.

Vezano za mjere opuštanja u 3 faze: kada bude povoljna epidemiološka situacija, pažljivo ćemo razmotriti koje ćemo od uvedenih mjera maknuti. Govorili smo o tome da ćemo s Vladom napraviti plan mjera koje će najviše doprinijeti gospodarskom oporavku, a najmanje ometati epidemiološku situaciju.

Vlada će sutra izaći s tim dokumentom, s prilozima koji će imati detaljno opisane mjere i datumi. Postoji šansa da se neka mjera opuštanja, ovisno o situaciji, opozove.

Što se tiče žarišta u Koprivnici, to je isti dom za starije o kojem smo već izvještavali. Sad sa zadnjim testiranjem, od njih 20 je njih 13 pozitivnih i 2 zaposlenika. Taj doma ima još dva stacionara, pa će se uzeti i bris iz tih stacionara, pa ćemo imati bolji pregled situacije. Teško je, možda i nemoguće utvrditi kako je došlo do proboja virusa.

Alemka Markotić – za nekoliko dana ćemo krenuti s prikupljanjem krvi od naših zaposlenika, krenut ćemo sa serološkim testiranjima da se vidi je li netko možda od njih asimptomatski bolovao od koronavirusa.

21. travanj 2020. – Ukupno 1908 zaraženih!

Ministar Beroš – u periodu od 24sata imamo 27 novooboljelih, što ukupno daje brojku od ukupno 1908 zaraženih u RH. Od jučer je preminula jedna osoba u KB Dubrava. Ukupno je ozdravilo 801 osoba!

Ravnatelj HZJZ-a Krunoslav Capak – Moguće je popustiti u nekim mjerama zabrane i sve daljnje odluke koje će donositi Vlada s Kriznim stožerom, ovisit će o epidemiološkoj situaciji.

Procijenit ćemo situaciju, napraviti procjenu rizika i reći što koja situacija znači u odnosu na broj novooboljelih.

20. travanj 2020. – Samo 10 novooboljelih, nema preminulih!

Ministar Beroš – U 24satnom razdoblju imamo 10 novooboljelih, što ukupno čini brojku od 1881 zaraženih koronavirusom. 781 osoba je ozdravila.

Ministar Božinović – Glavna poruka je i dalje ‘ostani doma’. Ne smijemo dopustiti da nas virus nadmudri.

Ravnatelj HZJZ-a Krunoslav Capak potvrdio je kako su za 10 županija koje su to zatražile ukinute e-propusnice! Odobreno je i Gradu Zagrebu povezivanje sa Zagrebačkom županijom bez e-propusnica.

‘Ja mislim da se još uvijek odlično držimo što se tiče novooboljelih, ukupnog broja oboljelih i mortaliteta. Mislim da treba jedan veliki oprez jer imamo puno oboljelih, puno kontakata i puno ljudi u izolaciji, stoga tu još treba biti oprezan.’, naglasio je ravnatelj Capak.

19. travanj 2020. – 1871 ukupno oboljelih

Ministar Beroš – U 24satnom razdoblju imamo 39 novooboljelih, što ukupno čini brojku od 1871 zaraženih koronavirusom u Hrvatskoj. Nažalost, preminulo je 8 osoba. Svi preminuli imali su teške, kronične pridružene bolesti.

Na respiratoru imamo 23 bolesnika. Oporavilo se ukupno 709 osoba. Sletio je avion iz Šangaja sa 70 tona zaštitne opreme.

Svi ugostitelji koji će ispuniti mjere epidemiologa, ići ćemo u obustavu postupaka da ti ljudi mogu raditi.

Alemka Markotić – Mislim da je velika stvar što smo izolirali virusno tkivo, i jako sam ponosna na taj tim. To su ljudi koji vrijedno rade po cijele dane, ne prestaju testirati, oni su moram reći godinama bili trenirani za ovakvu situaciju. Mjesec dana prije nego što se pojavio prvi slučaj imali su spreman test.

To je velika stvar i za znanstvena istraživanja, ali može pomoći i u razvoju dijagnostike. Čestitam timu i nadam se da ćemo uspješno još puno toga odraditi zajedno.

18. travanj 2020. – 1832 ukupno oboljelih

Dobre vijesti stižu i danas, u 24satnom razdoblju samo je 18 novooboljelih. Ukupni broj slučajeva popeo se na 1832. Nažalost, preminule su još 3 osobe te je broj umrlih u Hrvatskoj sada 39. 615 osoba se oporavilo!

Ministar Božinović obavijestio je javnost kako se produžuju mjere zabrane okupljanja i rada objekata koji nisu nužni i na snazi su do 4. svibnja.

Međutim, od danas u ponoć unutar pojedinih županija više neće biti potrebne propusnice!

Raznatelj HZJZ-a Krunoslav Capak: U nekom trenutku pustit ćemo javni prijevoz, ali ne onako kako je to bilo do sada – uz propisane stroge mjere ponašanja.

Ide se i prema otvaranju ugostiteljskih objekata, frizera te drugih uslužnih djelatnosti, uz stroge epidemiološke mjere: Frizeri ne mogu upotrijebiti socijalno distanciranje, ali mogu imati zaštitnu opremu i dezinficirati sve s čime oni rade. Kada epidemiološka situacija dopusti, i frizeri će početi raditi.

17. travanj 2020. – 1814 oboljelih

Ministar Beroš – U razdoblju unutar 24 sata imamo 23 novooboljelih, što ukupno daje brojku od 1814 zaraženih. Preminula je jedna osoba u Osijeku, imamo ukupno 36 preminulih. Ukupno se oporavilo 600 osoba.

Ministar Božinović – U ovom trenutku točna je činjenica da većina mjera istječe 19. i da ćemo sigurno u tom smislu morati neke mjere ili većinu njih produžiti. Ono što je također izvjesno je da mi definitivno krećemo u smjer faze određenih popuštanja. Predsjednik Vlade je tražio od svih ministara da pripreme pregled onih gospodarskih aktivnosti nužnih da se aktiviraju čim prije.

Nakon toga će o svemu dati svoj sud epidemiološka struka, kako to organizirati da se ispoštuju sve mjere propisane od strane Stožera, mjere higijene i fizičke udaljenosti.

Uskoro, kroz kojih 10ak dana, u Hrvatsku stiže prvih tisuću krvnih testova pomoću kojih će epidemiolozi utvrđivati koliki smo imunitet stekli kao nacija.

Krunoslav Capak, ravnatelj Hrvatskog zavoda za javno zdravstvo, kazao je kako će biti testiran uzorak od 1000 ljudi za početak. Nakon toga se ide na stratificirani uzorak po županijama.

‘Svrha ovih testova je vidjeti koliko je ljudi preboljelo virus, da znamo na kojoj smo razini imuniteta u populaciji, ali i da ljudi kojima se test napravi znaju da su imuni i da se ne moraju bojati.’

16. travanj 2020. – Ukupno 1791 oboljelih

Ministar Beroš – U periodu od 24sata imamo 50 novooboljelih, ukupno imamo 1791 oboljelih. Preminule su još dvije osobe. Ukupno je ozdravilo 529 osoba. Ukoliko je osoba s kroničnim stanjima se zarazila korona virusom te preminula uslijed komplikacija, kažemo da je preminula s koronavirusom. Ukoliko je zdrava osoba se zarazila koronavirusom te preminula od infekcije, onda kažemo da je umrla od koronavirusa.

Krunoslav Capak – Što se tiče županija s povoljnom epidemiološkom situacijom, postoji mogućnost da popustimo neke mjere, za razliku od ostalih gdje situacija nije tako povoljna. Međutim, za to se još nismo odlučili.

Vrlo je teško govoriti o turističkoj sezoni i otvaranju granica. Teško je predvidjeti. Ukoliko druge zemlje budu i dalje imale goru situaciju nego mi, onda se granice neće otvarati. Ali moram napomenuti da će i u slučaju dobre epidemiološke situacije biti drugačije – ljetovanje neće izgledati kao što je izgledalo.

15. travanj 2020. – Ukupno 1741 oboljela osoba u Hrvatskoj

Ministar zdravstva Vili Beroš gostovao je u RTL Direktu te se pritom dotaknuo i teme popuštanja propisanih mjera od strane Stožera: Danas smo i na europskom planu razgovarali o tim popuštanjima, izvjesno je da jedino epidemiološka situacija u svakoj od zemalja taj faktor koji će odlučiti o popuštanju mjera.

Imamo određena promišljanja koliko bi to dnevno oboljelih trebalo biti, no čekamo da se ujednače kriteriji na europskom nivou. Vrlo je važna koordinacija jer u slučaju neadekvatnog postupanja može doći do ponovne infekcije i prelijevanja iz jedne zemlje u drugu. Imamo određene svoje projekcije, no u ovom trenutku je prerano govoriti, ali se o tome intenzivno razmišlja.

dr. Maja Grba Bujević – u periodu od 24 sata imamo 37 novooboljelih, ukupno je oboljelih u Hrvatskoj 1741 osoba. 31 osoba je na respiratoru, 3 osobe su, nažalost, preminule, 473 osobe su se oporavile. Želim pohvaliti sve naše građane, jer su oni ključ uspjeha naše borbe!

Alemka Markotić gostovala je jutros na N1 Televiziji. Razgovaralo se i o ublažavanju trenutnih mjera na snazi: Vode se razgovori o tome na koji način pristupiti ublažavanju mjera. Cijelo vrijeme se i s nama razgovara, traži se input struke, savjeti. U onom trenutku kada barem 5 do 7 dana bude značajan pad moći ćemo ići u ublažavanje mjera, postupno.

Mislim da je korektnije da se ne obećava ljudima nešto što nismo sigurni da možemo ispuniti… Zato ne možemo o datumima ublažavanja.

‘Javni prijevoz se mora početi vraćati, ali dobro isplaniran.’ – izjavila je dr. Markotić i nastavila: ‘Naravno da se razmišlja o povratku javnog prijevoza. Ova će pandemija jednom proći.’

14. travanj 2020. – 1704 ukupno oboljelih!

Ministar Beroš – U 24satnom razdoblju imamo novih 54 oboljelih, ukupno je to 1704 oboljelih. Od jučer imamo 6 preminulih bolesnika. Na respiratoru su 34 bolesnika. Ukupno je ozdravilo 415 osoba.

13. travanj 2020. – Ukupno 1650 oboljelih

Ministar Beroš – U 24satnom razdoblju imamo novih 50 bolesnika, ukupno je to 1650 oboljelih. Preminule su 2 osobe u KBC Split, riječ je o osobama s kroničnim, teškim bolestima. Na respiratoru je 34 bolesnika. Oporavljenih imamo 400 osoba. Naši kriteriji su dosta striktni što se tiče proglašavanja nekoga zdravim, očekujemo i daljni rast broja oporavljenih.

Iz bolnica su došle do mene informacije da su medicinskim radnicima prekovremeni sati zamijenjeni slobodnim danima, umjesto da im je to plaćeno.

Već radimo na tome, čekamo izvještaje iz svih ustanova. Detaljno ćemo napraviti izvid, ali ono što je zasigurno je da svi oni koji su posao odradili, za taj će posao biti i plaćeno.

Krunoslav Capak – U Dubrovniku u Domu za starije uzeli smo briseve, i među tim brisevima je 6 pozitivnih – 5 štićenika doma i 1 zaposlenik. U Koprivnici je dvoje štićenika pozitivno i jedan zaposlenik.

Alenka Markotić – Mislim da je dobar omjer ozdravljenih i oboljelih. Nema još ni puna dva mjeseca da su se počeli javljati bolesnici. Veći dio je ipak bio blaže bolestan ili srednje težak. Dosta smo strogi pri proglašavanju nekoga zdravim. Mislim da je ovo dobar postotak i da možemo biti zadovoljni s tim rezultatom.

Davor Božinović – Mogu ponoviti ono što je činjenica radi nemilih događaja u Splitu – od 1600 župa u RH se najveća većina ponašala u skladu s pravilima struke i uputa koje su date, i na tome svima zahvaljujem. Što se tiče slučaja u Splitu, policija je zajedno sa Stožerom, reagirala na način koji je u skladu sa Zakonom. Protiv tri osobe je podnesena kaznena prijava radi nasilnik radnji prema novinarki te odgovarajuće prekršajne prijave.

Što se tiče mise, koja se jutros održala vani, zatražio sam izvješće, i nemam još sve informacije. Navodno je tamo bilo 15 ljudi, a znate da se ne bi trebalo na jednom mjestu okupiti više od 5 ljudi.

12. travanj 2020. – 1600 ukupno oboljelih u Hrvatskoj

Ministar Beroš – Sretan Uskrs svima onima koji slave. Želio bih da ovaj blagdan proslavimo uz poticaj da zaštitimo živote. U zadnja 24 sata u RH imamo 66 novih bolesnika, ukupno 1600 ukupno oboljelih. Učinjeno je 690 testiranja u zadnja 24. Nažalost, imamo i dvoje preminulih bolesnika u Zaraznoj bolnici u Zagrebu, muškog i ženskog spola, ukupno je sada 23 preminulih. Imamo i dvoje novih na respiratoru.

Hospitaliziranih je 10 više u odnosu na jučer. Oporavljenih je ukupno 373 na području RH. Iz Kine je danas stigla zaštitna oprema. A i od dijaspore iz Kine stigla je određena donacija.

11. travanj 2020. – Ukupno 1534 oboljelih!

Ministar Beroš – Želim se zahvaliti svim građanima koji svojim ponašanjem doprinose današnjim rezultatima. U 24satnom razdoblju imamo 39 novih bolesnika, ukupno je to 1534 bolesnika! Preminulih nema. 32 bolesnika su na respiratoru. Hospitalizirano je 357 bolesnika, kod kuće je 854 bolesnika, 323 osobe su se oporavile!

10. travanj 2020. – Ukupno 1495 oboljelih!

Ministar Beroš – u 24satnom razdoblju imamo 88 novih oboljelih, ukupno je to 1495 bolesnika. Prosječna dob je 49,37 godina, po prvi puta promjena – 52% oboljelih žena. Od jučer je preminula još jedna osoba s nizom kroničnih bolesti, ukupno je 21 preminula osoba. 34 osobe su na respiratoru. 231 osoba se oporavilo.

Jasno je da smo u najkritičnijoj fazi.

O smjeni dvije djelatnice na Srebrnjaku – Srebrnjak je ustanova u vlasništvu grada Zagreba, znam da je Ministarstvu zdravstva došao dopis, ali o tome da su dvije osobe zbog toga smijenjenje, ne znam ništa. Grad Zagreb je dužan obezbjediti zaštitnu opremu. Dodatnih 1000 maski i 1000 rukavica im je 2.4. upućeno iz Civilnog stožera.

Krunoslav Capak – Moramo vrlo pažljivo promišljati naše poteze uz proslavu ovih blagdana, vezano uz posjećivanje naših obitelji, odlaske u trgovinu i tržnice. Virus je u Domu za starije i nemoćne u Splitu, ljudi se evakuirani i smješteni u bolnicu. Imamo 11 pozitivnih i među djelatnicima doma. Svi u kontaktu se klasificiraju. Rezultate svih 70 djelatnika znat ćemo danas kasnije ili sutra.

U emisiji Dobro jutro, Hrvatska, ministrica Bedeković izjavila je kako još otkrivaju kako je virus ušao u Dom umirovljenika. Trenutno je tamo zaraženo čak 50 osoba, 42 štićenika i 8 zaposlenika.

Dvoje korisnika ovog doma je u težem stanju i primaju kisik, nisu na respiratoru. Postoji mogućnost da je infekcija ušla u dom preko zaposlenika.

Postoje osnovane sumnje u širenje zaraze i u domovima za starije i nemoćne u Sisku, Pločama i Vinkovcima.

U Italiji je infekcija ušla u zdravstvo gotovo prvog dana, a u Francuskoj u domove za umirovljenike te Francuska i dalje bilježi i visoku stopu smrtnosti.

9. travanj 2020. – 1407 ukupno oboljelih u Hrvatskoj!

Ministar Beroš – U 24satnom razdoblju imamo 64 bolesnika, ukupan broj od 1407 bolesnika. Preminuo je bolesnik u KB Dubrava, s opsežnim komorbiditetom, ukupno preminulih je 20. Oporavljenih osoba imamo 219. Stvari se odvijaju jako brzo. Reagirali smo na zbivanje u Koprivnici, na poziv ministrice Bedeković. U Zagrebu, u Psihijatrijskoj bolnici za djecu i mlade je 4 zdravstvenih djelatnika pozitivno na COVID-19.

U svim zemljama u EU situacija je slična, infekcija ulazi u zdravstvene ustanove i u Domove za starije. 2 su moguća scenarija – korisnici domova moraju povremeno biti u bolnicama, što je jedan mogući izvor zaraze u Domovima. Tu su i djelatnici koji svakodnevno idu na posao, i nije ih moguće potpuno izolirati.

Apsolutno je nemoguće u potpunosti, hermetički zatvoriti sve zdravstvene sustave i Domove za starije. Dugo smo odolijevali ovim situacijama, dulje nego neke razvijenije države. Naravno da ćemo i dalje napraviti sve što možemo, ali riječ je o novoj bolesti. Ali iz dana u dana, iz sata u sat odgovaramo na nove probleme. Prijašnjih godina kada smo imali neke respiratorne probleme, svejedno smo išli na posao. Sada moramo biti svjesni da svaka temperatura, svaki simptom respiratorne bolesti, mora biti suspektno na COVID-19. Samo tako ćemo biti učinkoviti u zaustavljanju ove bolesti. Pitanje je koliko ćemo utjecati na krajnjih ishod i utjecaj ovog virusa. Moramo poštovati mjere Stožera, moram ponovno apelirati da se držimo tih mjera, da ne izlazimo, da se ne grupiramo, već da čuvamo stanje nacije. Ravnatelj HZJZa Krunoslav Capak – Dobili smo dojavu iz Koprivnice o bolesniku, svi kontakti su pronađeni i određene su im epidemiološke mjere. U Splitu je također na drugom katu bilo još febrilnih bolesnika. Kroz nekoliko sati ćemo znati rezultate. Pismeno izvješće iz Splita je predano Ministarstvu zdravstva. Ministrica Bedeković – Ono što mogu reći je, kad je u pitanju skrb o starijima i nemoćnima vezano za epidemiološku situaciju, izdali smo od početka epidemije do danas niz preporuka, pa tako i preporuku zabrane posjeta. To svjedoči o tome da smo se rano počeli pripremati. 8. travanj 2020. – 1343 oboljelih u Hrvatskoj Maja Grba Vujević – U 24satnom razdoblju imamo 61 novu pozitivnu osobu na COVID-19, ukupno 1343 zaraženih, među njima su i osobe iz doma za zbrinjavanje starijih u Splitu. Još jedna osoba je umrla. 179 ljudi je ozdravilo. 13 125 osoba je testirano. Pripravni smo za poseban način rada tržnica te je odluka kojom je to omogućeno potpisana., rekao je ministar Božinović. Iznimno – četvrtak, petak i subotu produžit ćemo radno vrijeme dućana. Provodi se kriminalističko istraživanje nad ženom zaraženom koronavirusom, a bila je u pošti u Zapruđu. Krunoslav Capak – što se tiče Knina razgovarao sam sa epidemiologicom, koja me izvijestila – promjene broja oboljelih nema, 25 ljudi je u samoizolaciji, radi se dezinfekcija i uvjeti su dobri, može ih se izolirati i njegovati. Evakuiran je veći broj Psihijatrijske bolnice, ostalo ih je još 8. Na tome se intenzivno radi. Alemka Markotić – jučer je bio upit o bolesniku koji je preminuo kod nas, u Zavodu za intenzivnu njegu. Informacije koje smo mi imali u dokumentaciji nisu sadržavale neke pridružene kronične bolesti, jer je bolesnik stigao iz bolnice Zabok u nesvjesti i teškom stanju. U njihovoj dokumentaciji bile su informacije o akutnom stanju, nije bilo informacija o drugim dijagnozama. Jutros sam zamolila ravnateljicu DZ uvid u karton gospodina koji je preminuo – kod gospodina postoje kronična stanja, od svih tih bolesti, jedna od njih se dovodi u vezu s COVIDom kao rizični faktor. Druge dijagnoze su mogle utjecati na to. Njegovo liječenje je bilo adekvatno i po svim pravilima. Ne mogu vam govoriti o dijagnozama. Samo jedno vas molim: kad je situacija s umrlim osobama, onda morate uzeti u obzir da se radi o ožalošćenoj obitelji, da je to jedan opći stres, ja kao liječnik bez dozvole obitelji ne mogu iznositi neke informacije, koje bi mogle dovesti do identifikacije osoba. Prekjučer smo identificirali jednu medicinsku sestru i jednog nezdravstvenog radnika kod nas. 8 liječnika je u samoizolaciji i 39 medicinskih sestara. Provest će se testiranje kompletnog osoblja.

8. travanj 2020. – 1343 oboljelih u Hrvatskoj!

Maja Grba Vujević – U 24satnom razdoblju imamo 61 novu pozitivnu osobu na COVID-19, ukupno 1343 zaraženih, među njima su i osobe iz doma za zbrinjavanje starijih u Splitu. 179 ljudi je ozdravilo. 13 125 osoba je testirano.

Pripravni smo za poseban način rada tržnica te je odluka kojom je to omogućeno potpisana., rekao je ministar Božinović.

Krunoslav Capak – što se tiče Knina razgovarao sam sa epidemiologicom, koja me izvijestila – promjene broja oboljelih nema, 25 ljudi je u samoizolaciji, radi se dezinfekcija i uvjeti su dobri, može ih se izolirati i njegovati.

Alemka Markotić – jučer je bio upit o bolesniku koji je preminuo kod nas, u Zavodu za intenzivnu njegu. Informacije koje smo mi imali u dokumentaciji nisu sadržavale neke pridružene kronične bolesti, jer je bolesnik stigao iz bolnice Zabok u nesvjesti i teškom stanju. U njihovoj dokumentaciji bile su informacije o akutnom stanju, nije bilo informacija o drugim dijagnozama.

Jutros sam zamolila ravnateljicu DZ uvid u karton gospodina koji je preminuo – kod gospodina postoje kronična stanja, od svih tih bolesti, jedna od njih se dovodi u vezu s COVIDom kao rizični faktor. Druge dijagnoze su mogle utjecati na to. Njegovo liječenje je bilo adekvatno i po svim pravilima. Ne mogu vam govoriti o dijagnozama.

Samo jedno vas molim: kad je situacija s umrlim osobama, onda morate uzeti u obzir da se radi o ožalošćenoj obitelji, da je to jedan opći stres, ja kao liječnik bez dozvole obitelji ne mogu iznositi neke informacije, koje bi mogle dovesti do identifikacije osoba.

Prekjučer smo identificirale jednu medicinsku sestru i jednog nezdravstvenog radnika kod nas. 8 liječnika je u samoizolaciji i 39 medicinskih sestara. Provest će se testiranje kompletnog osoblja.

7. travanj 2020. – 1282 ukupno oboljelih u Hrvatskoj

Ministar Beroš – U 24satnom razdoblju imamo 60 novih pozitivnih, 1282 ukupno. Od jučer imamo još dvoje preminulih. 35 osoba je na respiratoru. Imamo 352 hospitalizirana bolesnika, i imamo 167 ozdravljenih. Danas je Svjetski dan zdravlja, i zahvaljujemo našim zdravstvenim djelatnicima koji danonoćno bdiju nad našim bolesnicima.

Ministar Božinović – izdano je više od 600.000 propusnica, što se tiče odbijenih propusnica – osobe kojima je izdano rješenje o samoizolaciji – njih 2629 je podnijelo zahtjev za izdavanje propusnice, 349 osoba kojima je određena karantena i 28 osoba koje su COVID-19 pozitivne.

Do kraja dana čekamo još mišljenje ostalih, a onda bismo išli s odlukom za prodaju poljoprivrednih proizvoda, uz strogo propisane uvjete od Stožera.

Svako pretjerano opuštanje, pogotovo nepoštivanje mjera, su rizik da nam broj zaraženih počne jače rasti. Ono što bi trebao biti 0 zakon je poštivanje uputa epidemiologa.

Alemka Markotić – umro je muškarac ’74 godište, koji nije imao kroničnih problema. Nije pravilo da mlađi teško obolijevaju, ali uvijek ima izuzetaka. Čuvajte se, nitko nije imun na teški oblik bolesti.

6. travanj 2020. – 1222 ukupno oboljelih u Hrvatskoj

Ministar Beroš – u 24satnom razdoblju imamo 40 novozaraženih, sada je ukupno 1222 oboljelih. Učinjeno je 11.464 testiranja, od čega 617 u protekla 24 sata. Jedna osoba je preminula u Zagrebu, muškarac srednje dobi koji nije imao zdravstvenih problema.

Na respiratoru je 36 osoba. 130 osoba se oporavilo. Iako je naša linija linerna, ne smije biti mjesta za opuštanje. Moramo biti dosljedni i moramo se držati uputa Stožera.

Ravnatelj HZJZa Krunoslav Capak – Svaka prognoza je nezahvalna. Nemam razloga za optimizam što se tiče Europe ukupno. U drugim zemljama te brojke rastu puno više, a imamo i u Skandinaviji situaciji da brojke rastu. Ne možemo govoriti o stagnaciji u Europi. Mi držimo dobro situaciju i vrlo skoro bi situacija mogla biti povoljna.

Ravnateljice Zarazne Alemka Markotić – Moramo imati na pameti da i mlađi ljudi, i oni srednje dobi i zdravi mogu završiti sa smrtnim ishodom. Svi mlađi i srednje dobi moraju čuvati prvo sebe, a onda i sve svoje oko sebe. Uvijek ima jedan postotak za koje se ne očekuje da budu česti, ali postoje.

Ministar Božinović – Još jednom apel – nemojte da vas zavara ovo lijepo vrijeme. Budite savjesni.

5. travanj 2020. – 1182 oboljelih u Hrvatskoj

Ministar Beroš – ‘Unutar razdoblja od 24 sata imamo 56 novih bolesnika, što ukazuje danas imamo 1182 bolesnika. 10 847 testiranja. 10,9% su pozitivni. Preminule su još 3 osobe, u Dubrovniku, Osijeku i Zadru. 39 bolesnika na respiratoru. 129 osoba je ozdravilo. Prosjek oboljelih je 48 godina. Naša linija je i dalje linearna, održimo je takvom i poštujmo mjere Stožera civilne zaštite.’

Ravnatelj HZJZ-a Krunoslav Capak – svi hrvatski građani koji su se vratili u Hrvatskoj, oni koji dolaze danas, svi prolaze istu proceduru – granični policajac će uzeti sve podatke, epidemiolog će ih pregledati, uzeti bris i razgovarati s njima, granični sanitarski inspektor koji izdaje rješenje o epidemiološkim mjerama.

Jučer nitko od onih koji su došli, nitko nije imao simptome, uzeti su brisevi, 74 brisa – svi su negativni. Ista situacija će se ponoviti večeras na Bregani koji dolaze busevima, i za one koji dolaze u Zadar iz Italije katamaranom.

Potpuno smo epidemiološki i infektološki pokrili svaku osobu, imamo sve podatke, kontaktirat će ih se svaki dan.

Dijete u Nuštru, od 4 mjeseca, zarazilo se od COVID-19 pozitivne majke. Nemaju nikakvih simptoma, njihovo stanje se s velikom pažnjom prati. 26 djece do 10 godina je zaraženo, i 33 mladih od 10 – 20 godina.

Dosadašnja iskustva s djecom i trudnicama najčešće prolaze bez simptoma. Djeca koja se rode vaginalnim putem se zaraze od pozitivnih majki, ona koja su rođena carskim rezom nisu pozitivna na COVID-19.

Ministar Božinović: ‘E-propusnice su pokazale svoju svrhu i svoj smisao. Izdano ih je možda više nego što je netko očekivao, to je prvi val izdavanja, kada ćemo zaprimiti većinu prijava. Kasnije će se ići u analizu koliko su neke od njih smislene. Zanima nas i analitika i odbijenih zahtjeva.

Svakodnevno razmatramo modele otvaranja tržnica. Odluka o prodavanju poljoprivrednih proizvoda, na otvorenim, ali ograđenim tržnicama je praktički gotova, zajedno s HZJZ smo na njoj radili i ona će naravno, sve pod uvjetom da ne dođe do pogoršanja održavanja linearnog rasta novozaraženih, biti uskoro objavljena.’

4. travanj 2020. – 1126 oboljelih u Hrvatskoj

Ministar Beroš: ‘Unutar 24satnog razdoblja imamo 47 novih COVID-19 pozitivnih, ukupno 1126 pozitivnih. 9833 testiranja. Nažalost, imamo 4 novo preminule osobe iz KBC Osijek, osobe starije životne dobi, kronični bolesnici.

39 osoba na respiratoru, oporavljenih ima 119. Jasno je epidemiološki da su sljedeća do 3 tjedna kritično razdoblje, koji će odrediti našu sudbinu.’

Krunoslav Capak: Manji broj osoba, bez simptoma ili s vrlo blagim simptoma, i koji imaju mogućnost samoizolacije liječi se kod kuće.

3. travanj 2020. – 1079 oboljelih u Hrvatskoj

1079 osoba oboljelih, umrla je još jedna osoba u KB Dubrava. 39 bolesnika na respiratoru, oporavljenih je 92. ‘Ponovio bih da jedini način sprječavanja širenja ove infekcije je poštivanje uputa Stožera.’, izjavio je ministar Beroš.

2. travanj 2020. – 1011 oboljelih u Hrvatskoj

Ministar Beroš – ukupno je 1011 zaraženih osoba. Nažalost, preminulih je 7. Oporavljenih je 88. Mjesta za optimizam ima, ali mjesta za opuštanje nema. Vijesti koje dolaze iz Zadra, Šibenika i Splita me žaloste – tamo se mladi i dalje okupljaju u zatvorenim kafićima – ugrožavaju sebe, svoje obitelji, zdravlje nacije.

Pričekajmo da epidemija završi, bit će vremena za opuštanje, moramo biti krajnje oprezni.

Alemka Markotić – 2-3 tjedna je optimalno trajanje perioda na respiratorima. Molim sve, koji još uvijek nisu shvatili, da uvide kako su to teške bolesti i teške situacije koje mogu završiti smrtno.

Krunoslav Capak – danas imamo manje oboljelih upola nego jučer, naša želja je da se ovaj trend nastavi. Ovo o ponašanju naših građana na jugu ne zvuči dobro, posljedice toga, vidjet ćemo idućih dana. Svaki takav negativan događaj utječe na našu krivulju.

Mole se svi koji žele iz drugih zemalja doći u posjet obitelji u Hrvatskoj da to ne čine – nije vrijeme za putovanja. Morat će u samoizolaciju ili karantenu te neće provesti vrijeme sa svojim voljenima.

Ministar Božinović – Poruke epidemiologa, a i Stožera su da bez nužne potrebe nitko ne treba putovati, a to se odnosi i na putovanja za Uskrs. Izdano je 12 736 propusnica, od poslodavaca za 8 740 osoba. Od jutra imamo veliki broj građana koji su zatražili propusnice putem novog sustava.

1. travanj 2020. – 963 oboljelih u Hrvatskoj

Ministar Beroš – U protekla 24 sata imamo novih 96 bolesnika. Ukupna brojka je 963 oboljelih. 7680 osoba je testirano. 12,52% testiranih je pozitivno. Posljednjih 72 sata nema novih preminulih. 34 osobe su na respiratoru, od čega jedna na ECMO-u, umjetnim plućima. 73 oporavljenih osoba.

Usporedbe su relativni orijentir, služe za komparaciju. Sada mogu reći da dobro stojimo. Dozvolite mi da se obratim sportskim riječnikom – ne znamo u kojoj smo fazi utakmice, kraj prvog poluvremena, kraj drugog, ali ako treba – igrat ćemo i produžetke. To znači da opuštanja nema i ne smije biti.

Zahvaljujem se na potpori koju nas Stožer dobiva, ali treba naglasiti da mi nismo tim koji igra, već svi igramo za zdravlje cijele nacije.

U RH imamo tu sreću što imamo ovakve stručnjake koji su u tjedan dana implementirali novi sustav testiranja, to se polako prenosi i na ostale ustanove. To nam pomaže u suzbijanju infekcije.

Porast broja detektiranih samo pokazuje da ove mjere moramo najozbiljnije shvatiti, pravo je vrijeme da osvijestimo da je potrebno držati se ovih uputa koje Stožer propisuju.

Krunoslav Capak o Drive In testiranju – do sada su se osobe najavljivale telefonom, dolazile automobilom, parkirali itd. Sada je to izbjegnuto gdje kroz otvoreni prozor zdravstveni djelatnik uzima bris, drugi osobne podatke. To je dobar sustav i treba takve sustave stimulirati gdje god su oni mogući.

Tjelesna aktivnost je jedan od 4 bitna faktora za zdravlje, ali sada je vrijeme pošasti koja hara svijetom, uzrokovala ogroman broj oboljelih i blokadu gospodarskog sustava. Moj savjet sada je – koliko god možete, ostanite kod kuće.

Ministar Božinović – danas se mijenja odluka o zabrani napuštanja mjesta prebivališta – mijenja se samo način izdavanja i izgled propusnica. Izdaju se kroz sustav e-propusnica. Izdavat će se na rok od 1-14 dana, ovisno o razlogu izdavanja. Svi koji su do sada izdali propusnice sukladno odluci, dužni su ih zamijeniti e-propusnicama do 5. travnja ove godine. Od 6. travnja napuštanje mjesta prebivališta bit će samo s e-propusnicom.

Alemka Markotić – za sada u klinici imamo 18 bolesnika na respiratoru, 1 na ECMO-u. Oni koji nisu na respiratoru su blaži oblika do srednje teškog stanja. Ali ima i onih čije se stanje čini da će se poboljšati. Pojavljuju se i prva zaražena djeca, radi se o blažem obliku bolesti.

354 osobe su na bolničkom liječenju – oni sa srednje teškom bolešću, ali ima i onih sa blažim oblikom koji ne mogu osigurati samoizolaciju kod kuće.

31. ožujka 2020. – Ukupno 867 oboljelih od koronavirusa

Ministar Beroš iznosi najnovije podatke: Danas 77 novooboljelih, nema značajnijih povećanja od jučer, što pokazuje da naše mjere funkcioniraju. Sada je to brojka od 867 bolesnika. Oporavljenih je 67, a na sreću – nema novih umrlih osoba.

Capak, ravnatelj HZJZ-a: Prva analiza situacije u Zagrebu, nakon potresa – nema povećanog oboljevanja u gradu Zagrebu kao posljedica potresa.

Vatrogasci iz 10 hrvatskih gradova su došli u pomoć zagrebačkim vatrogascima te će se uz njihovu pomoć ruševine brže raščistiti. – ministar Božinović te pohvalio carinske službenike i sanitarne inspektore.

Kod 7 policijskih službenika pozitivan je nalaz na COVID-19. 978 kršenja samoizolacije je utvrđeno.

30. ožujak 2020. – Ukupno 790 oboljelih od koronavirusa

Sve informacije u brojevima možete pronaći na COVID-19 Hrvatska.

Ministar Beroš: Jučer od 13 sati imamo 77 novih bolesnika, novi broj od ukupno 790 bolesnika.

Krunoslav Capak: Ohrabrujuće je što velik dio stanovništva poštuje propisane mjere. Međutim, ima onaj jedan manji dio koji krši propisane mjere, svaki dan se izvještava o broju onih koji krše samoizolaciju. Uložili smo silan trud da donesemo ove mjere i da se život nastavi koliko je to moguće, ne s namjerom da kršimo ustavna prava.

Ne možemo dati brojku ljudi koji će oboljeti i ne možemo reći kada će to proći – jako je teško predvidjeti hoće li se građani držati propisanih mjera. Spomenuo sam da bi to moglo prestati početkom 6. mjeseca, ali moram napomenuti da je to samo moje mišljenje i osobna procjena nas nekolicine.

Kada dođete kući slijedite ove upute HZJZ-a kako biste smanjili rizik od zaraze koronavirusom.

29. ožujak 2020. – Ukupno 713 oboljelih od kronavirusa

Ministar Beroš izvjestio je da je od jučer u 15 sati novi broj oboljelih 56, ukupno ih je 713. 5019 testiranja, preminulih je nažalost 6. Trenutno je 26 osoba na respiratoru, a otpušteno je 52 ljudi. Odgovorno je ponašanje ključ uspjeha – spomenuo je Vili Beroš.

KBC Zagreb – saniran je dimnjak u Petrovoj bolnici i rodilište je premješteno u novu zgradu iz 1986., a bebe su vraćene jutros u Petrovu. Klinike od ponedjeljka kreću s redovnim radom.

U 14:20 sletio je avion iz Šangaja s 13 tona zaštitne opreme, a to je posljedica djelovanja državnog vrha i Andreja Plenkovića te je omogućena kontinuirana dostava, ovo je prvi od letova iz Kine koji će opskrbljivati Hrvatsku.

Iz Frankfurta je sletio avion s 10 tona zaštitne opreme. Naše obrambrene pozicije u ovoj borbi su znatno ojačane, a sve institucije imat će odgovarajuću zaštitnu opremu.

99 policijskih službenika je u samoizolaciji, a kod 4 policijska službena nalaz je pozitivan. – izvijestio je ministar Božinović te nastavio kako u Hrvatskoj nema eksponencijalnog rasta i kako se čini sve da do toga niti ne dođe.

28. ožujak 2020. – Ukupno 657 osoba zaraženih koronavirusom

Potvrđeno je sveukupno 657 osoba zaraženih koronavirusom, a 5. osoba je preminula od koronavirusa. Ozdravljenih je 45.

Epidemiološka situacija u Hrvatskoj je optimistična. Stoga želim zahvaliti onima koji nas ohrabruju , želim zahvaliti medicinskom osoblju, građanima koji poštuju mjere. Svaka osoba koja poštuje mjere, je zapravo naš heroj. Želim zahvaliti svima koji pomažu svojim susjedima, želim zahvaliti medijima. – izjavio je Vili Beroš.

Svu energiju i znanje iskoristit ćemo da se zajedno borimo protiv ovoga. Posvetimo se virtualnim muzejima, knjigama, posvetimo se onome što nismo stigli raditi prije.

Krunoslav Capak o onečišćenom zraku

Radi se o lebdećim česticama, to su sitne čestice prašine koje ulaze u pluća i mogu čak ući i u krvotok. One oštećuju i izazivaju akutne, kronične respiratorne probleme. Nakon velike studije WHO-a dokazano je da uzrokuju kardiovaskularno oštećenje. Ovo onečišćenje nema veze s Hrvatskom, nije došlo iz Hrvatske, ono prolazi i širi se dalje na zapad. Jučerašnja situacija bila je kritična, danas je bolja. Ne preporučujem nikome da ide van dok te čestice ne budu odnesene dalje na zapad. – izjavio je.

Alemka Markotić: Imamo 50ak liječnika – specijalista infektologa i specijalizante, koji danonoćno rade. Moram pohvaliti specijalizante koji se ponašaju kao vrhunski profesionalce. Oko 200 sestara također danonoćno bdije nad našim pacijentima.

Ne smijemo zaboraviti ni naše kuharice, tehničku službu, radiologe. Iznimno se zahvaljujem i laboratorijskoj dijagnostici, rade po 24 sata 7 dana u tjednu te laboratorijskim djelatnicima koji pokrivaju ostale testove. I administrativnoj službi. Jednog dana ćemo se zahvaliti i svim donatorima koji pomažu radu klinike.’ – Alemka Markotić

Imamo 10 osoba na respiratoru, javljeno mi je maloprije, jedna osoba je kritično. Imamo dio pacijenata i kod kuće. – nastavila je.

Jesu li se već mogle vidjeti posljedice zaraženih u potresu, kada su ljudi izašli van?

Krunoslav Capak – Neko prosječno vrijeme je 5-6 dana, sada je prošlo 6 dana, moguće je da su novi slučajevi u Zagrebu povezani s novim brojem. Međutim, trebamo pričekati još nekoliko dana, pa vidjeti.

Aplikacija za potvrde za napuštanje mjesta prebivališta

Ministar Božinović: Dolazim iz Zaprešića, i ono što sam vidio po putu, budi nadu da su ljudi počeli shvaćati naše upute. Ne treba gledati jeste udaljeni metar i pol, dva; najbolje je da to bude 20 metara. Najbolje da ostanete doma. Ovo je bitka koja se dobiva na najjednostavniji mogući način – ostani doma i drži distancu.

Izradit će se aplikacija preko koje će se izdavati potvrde za napuštanje mjera prebivališta.

U odnosu na zadnja 24 sata imamo povećanje oboljelih, to je zbog mikrožarišta u Biogradu: imamo 9 novooboljelih na području Biograda i Zadra; 3 pacijentice bolnice, 1 medicinsku sestru i člana njenog obitelji, 1 zdravstveni radnik koji je bio u kontaktu s osobom iz Biograda.

‘U Zadarskoj bolnici je situacija stavljena pod nadzor i omogućeno je nesmetano pruženje zdravstvene zaštite, dok zbog situacije u bolnici u Biogradu i činjenice da je značajan dio radnika u smaoizolaciji, odlučeno je da se bolnica dezinficira i prenamijeni u bolnicu za sve bolesnike s tog područja koji će biti COVID-19 pozitivni.’ – dodao je ministar Beroš.

150 zdravstvenih djelatnika je u samoizolaciji.

Trenutno imamo 34 oboljela liječnika, 12 specijalizanata, 9 medicinskih sestara i tehničara, 3 stomatologa.

Capak je još jednom pojasnio kako je dobro boraviti na otvorenom zraku, ali ne smije se grupirati i ostvarivati socijalne kontakte. ‘Ne smijemo se družiti i grupirati, ali boraviti vani smijemo.’ – izjavio je ravnatelj HZJZ.

27. ožujak 2020. – Ukupno 551 oboljela osoba od koronavirusa

Od jučer u 16 sati, imamo 56 novih bolesnika, što ukupno daje brojku od 551 bolesnika. U fazi smo linearnog, a ne eksponencijalnog rasta. Prosječna dob je 48 godina. – izjavio je ministar Beroš.

Od jučer imamo 3 preminula bolesnika, posljednja preminula je gospođa koja je bila 55. godište i onkološki bolesnik. Stožer je izjavio sućut obitelji. Trenutno je oporavljeno 37 bolesnika u Hrvatskoj.

26. ožujak 2020. – Ukupno 495 osoba oboljelih od koronavirusa

Ministar Beroš obratio se s najnovijim podacima. U odnosu na jutros, zaraženo je još 14 pozitivnih bolesnika, ukupno je to 495 osoba. Unutar 24 sata to je ukupno 53 bolesnika, što je u odnosu na prijašnje dane pokazatelj da krivulja pada i da poduzete akcije daju rezultata.

Ministar Beroš potvrdio je da je preminula i druga osoba, koja je inače bila onkološki bolesnik. ‘Izražavam sućut obitelji. Zajedno se moramo boriti protiv ove infekcije.’

Alemka Markotić također je izrazila sućut obitelji preminule osobe, trenutno je 8 bolesnika na respiratoru, nisu u kritičnom stanju. Ostalih 70 bolesnika su stabilni i za sada se nadamo da neće trebati neku veću potporu u smislu intenzivne, od njih je troje teže bolesnih.

U ovom trenutku u Biogradu nema potrebe za karantenom, izjavio je Krunoslav Capak.

Božinović – odluka za vozače teretnih vozila u međunarodnom transportu.

Alemka Markotić danas je izjavila kako je jedan od pacijenata na respiratoru u kritičnom stanju. Index.hr objavio je kako je 74-godišnji Zagrepčanin, koji je posljednjih dana bio na respiratoru, nažalost preminuo.

Svi iz intenzivne jedinice KBC Sestre Milosrdnice su negativni na koronavirus te je jedinica na okupu.

Capak, ravnatelj HZJZ-a izvjestio je kako imamo 18 liječnika specijalista koji su pozivitnih, 6 specijalizanata, 7 medicinskih sestara i 2 stomatologa. Dobni prosjek oboljelih je 49 godina, u samoizolaciji je 18601 ljudi, 2437 kontakata koji se intenzivno epidemiološki nadziru, a 546 zdravstvenih djelatnika je u samoizolaciji.

Očekujemo da će mjere koje se donose nastaviti davati rezultate. – izjavio je Božinović.

Prosječna dob osoba na respiratoru je 61-62 godine, većina njih ima neke kronične bolesti. Kako su granice zatvorene, očekujemo da će među oboljelima rasti broj osoba starije životne dobi.’ – izjavila je Alemka Markotić te dodala: ‘Životno ugrožen je na neki način svatko tko je na respiratoru na intezivnom odjelu.’.

Apelirala je na ljude starije životne dobi da se ne izlažu opasnosti.

25. ožujak 2020. – Ukupno 442 osobe zaražene koronavirusom

Ravnatelj HZJZ-a Krunoslav Capak objavio je kako je u Hrvatskoj zaraženo 442 osobe, a ozdravilo je 22 osobe.

‘U subotu smo imali 87 novih slučajeva, ali nakon toga taj broj pada. To daje nadu da će naš rast slučajeva biti više položen nego uspravan.’, dodao je ravnatelj HZJZ-a Krunoslav Capak.

Patološki nalaz preminulog u Istri potvrđuje da se radi o smrti od COVID-19.

Nijedna nova osoba nije na respiratoru, ali nažalost, jednoj osobi se stanje pogoršalo te se nadaju kako će uspjeti poboljšati njegovo zdravstveno stanje – izjavila je Alemka Markotić.

“Stožer Šibensko-kninske županije napravio je sve moguće predradnje, konzultacije i radnje kako bi se otok Murter, a to se prvenstveno odnosi na naselja Murter i Betina, stavio pod mjere karantene, sve s ciljem zaštite zdravlja stanovnika otoka Murtera.

Prema tome, u naselja Murter i Betina se neće moći ući, kao ni izaći iz njih, osim hitnih slučajeva i hitnih službi“, poručio je župan šibensko – kninski Goran Pauk.

Hrvatska narodna banka (HNB) izvijestila je danas da su sve banke u Hrvatskoj privremeno ukinule naknade za podizanje gotovine na bankomatima izvan vlastite bankomatske mreže.

‘Ovaj broj i uzlazna krivulja je očekivana.’ nastavio je ministar Beroš te dodao kako zdravstveni sustav i dalje adekvatno reagira na ovu epidemiju.

‘20.000 osoba je u samoizolaciji, 150 osoba je u karanteni, 29,4 je prosječna dob zaraženih.’ – izvjestio je Capak i nastavio: ‘Imamo više od 2000 kontakata. Od ukupno testiranih 12 posto je pozitivnih. 57 posto su muški, 43 posto zaraženih su žene. Imamo 15 bolničkih liječnika koji su pozitivni, 7 medicinskih sestara, jednog liječnika opće prakse.’.

Beroš je progovorio i o nedostatku zaštitne opreme: ‘Situacija nije optimalna, međutim, daleko je bolja od one koja se zlonamjerno prikazuje. Dobio sam informaciju da su poneki liječnici sklanjali zaštitnu opremu s polica, kako bi se stanje prikazalo kao loše.

Danas iz Zaboka stižu maskice i milijun rukavica i ogrtača, sutra dolazi avion sa zaštitnom opremom. Kada ova ugroza završi, evaluirat će se uloga svih nas u ovome, pa tako i moja.’

Što se tiče smrtnog slučaja u Istri: ‘Prerano je govoriti o detaljima. Obitelj govori jedno, liječnici drugo. Imam izvješće inspekcije na svom stolu. Danas će rezultati odbukcije biti gotovi, vjerojatno ćemo ih objaviti u 16 sati.’, rekao je Beroš.

Capak je najavio detaljne upute o ponašanju u domovima vezane i za zapakiranu i nezapakiranu ambalažu koju donosimo iz trgovina.

Krunoslav Capak, ravnatelj Zavoda za javno zdravstveno osvrnuo se i na nošenje zaštitne maske: “Ona je zaštita ako osoba ima simptome. Više štiti osobu koja je bolesna i koja ima simptome nego što štiti zdravu osobu.”

24. ožujak 2020. – Ukupno 382 oboljela od koronavirusa u Hrvatskoj

Ukupni broj oboljelih je 382, izjavio je Beroš te nastavio kako je ova brojka u očekivanim okvirima. Dobre vijesti su da je 16 bolesnika ozdravilo te je pušteno kući.

Ministar Božinović upozorava da nije vrijeme za snježne radosti te će nadležne vlasti spriječiti sve koji snijeg iskoriste za zabavu i okupljanje. Nažalost, petnaestogodišnja djevojka ozlijeđena u potresu nije preživjela.

Trenutno je 6 osoba na mehaničkoj ventilaciji, stanje im je i dalje stabilno s mogućnošću oporavka.

23. ožujak 2020. – 315 zaraženih osoba u Hrvatskoj

Potvrđeno je još 9 pozitivnih osoba, sada je to sveukupno 315 zaraženih u Hrvatskoj. Petnaestogodišnja djevojka je još uvijek u težem stanju. 27 ljudi ozlijeđeno je u potresu, od toga njih 18 teže. Oko 250 objekata je oštećeno u potresu.

Svi građani koji se nisu mogli vratiti svojim domovima su zbrinuti, njih 59 prenoćilo je u Studentskom naselju. – izjavio je ministar Božinović te nastavio kako je od jučer od 6.24, do jutros u 3.00 bilo 37 potresa, situacija se i dalje prati. Građani moraju biti oprezni, obzirom da je Zagreb trenutno jako seizmološko područje.

Nakon provjere statike procijenilo se da su Klinika za plućne bolesti na Jordanovcu i Klinika za ortopediju na Šalati rizične te su pacijenti premješteni. Sletio je avion s drugom donacijom UAE.

2 od 3 laboratorija su jučer pretrpjeli manja oštećenja, pa do 11 sati nisu mogli uspostaviti dijagnostiku. U međuvremenu su otvoreni laboratoriji u Rijeci i u KBCu Zagreb. Rad epidemiološke službe podignut je na najvišu razinu te se su svi epidemiolozi stavljeni u stanje pripravnosti.

Ministar Božinović objavio je odluku o zabrani napuštanja mjesta prebivališta. Od ove odluke izuzete su osobe i djelatnosti koje su nužne, dnevne migracija osoba nužne za funkcioniranje zajednice, medicinski slučajevi, hitni slučajevi, skrb za djecu i starije – za njih će se izdavati propusnice, a njih će ovisno o potrebi ovjeravati odgovorne osobe, liječnici i nadležni stožeri Civilne zaštite.

Širenje zaraze može se spriječiti samo boravljenjem u kući, još je jednom istaknuo ministar Božinović, stožer je dodatno izdao još jednu preporuku o tome kako bi se obitelji trebale ponašati te održavati mjere protiv širenja virusa unutar vlastitih domova.

Obustavlja se i rad tržnica i svih popratnih sadržaja na tržnicama.

22. ožujak 2020. – 254 zaražena, veliki potres pogodio Zagreb

Državni vrh se obratio javnosti, trenutno imamo 254 zaražena. Zagreb je u 6:24 ujutro pogodio potres magnitude 5.5 po Richteru. U Zagrebu se do popodneva osjetilo još kojih 30ak podrhtavanja. Dom na Savi je spreman za prihvat svih čiji su stanovi oštećeni. Svi pacijenti su dobro zbrinuti te nema žrtava. Ozlijeđena petnaestogodišnjakinja je i dalje u tretmanu.

Maja Grba Bujević poziva na mirnoću i ukoliko izlazimo – obavezno se treba dobro obući da ne dođe do pothlađivanja. Potresa će vjerojatno još biti, ali ne postoji mogućnost predviđanja novih potresa, niti treba vjerovati svemu što se dijeli na društvenim mrežama o velikim i katastrofalnim potresima – rekli su iz Seizmološke službe.

Držimo se svi zajedno, možemo mi to. I ove nevolje će proći. – izjavila je Maja Grba Bujević.

21. ožujak 2020. – 206 oboljelih od koronavirusa u Hrvatskoj

Ministar Beroš potvrdio je brojku od 206 oboljelih. ‘Dogodilo se ono što smo najavljivali – uzlazna epidemijska krivulja.‘ – izvijestio je ministar. Građani i dalje ne poštuju upute. Naglasio je kako je poželjno boraviti vani, ali nije poželjno boraviti u socijalnom kontaktu.

Loša vijest je što pojedinci ne poštuju pravila samoizolacije i uputstva Stožera.

Još jednom je naglasio važnost poštivanja pravila, kako se epidemija ne bi počela nekontrolirano širiti. ‘Kao građanin, kao liječnik, kao ministar, više ne molim i ne apeliram, nego zahtijevam da građani poštuju pravila Stožera.’ – izjavio je Vili Beroš.

Prekinute su međugradske linije vlakova i autobusa.

20. ožujak 2020. – 128 slučajeva koronavirusa u Hrvatskoj

Potvrđeno je 128 slučajeva u Hrvatskoj. 18 ljudi pod samoizolacijom je ušlo danas u ljekarne. Odolijevalo se zbog dobrih mjera, ali ako će biti ovakvih kršenja povećavat će se broj oboljelih, rekla je ravnateljica Zarazne Alemka Markotić.

19. ožujak 2020. – 105 0boljelih od koronavirusa

Ministar zdravstva Vili Beroš potvrdio je još 3 slučaja koronavirusa u Hrvatskoj, što ukupnu brojku oboljelih podiže na 105. ‘Situacija je epidemiološki vrlo dobra.”, priopćila je Maja Grba Bujević, ravnateljica Hrvatskog zavoda za hitnu medicinu.

18. ožujak 2020. – ukupno 87 oboljelih u Hrvatskoj

18.00h, 18.3.2020. – potvrđeno je još 6 slučajeva zaraze te sada imamo 87 oboljelih u Hrvatskoj.

Priprema se odluka o otkazivanju svih događaja, obustavit će se rad svih uslužnih djelatnosti koje nisu prijeko potrebne za funkcioniranje zajednice.

Obustavit će se rad ugostiteljskih objekata svih kategorija, izuzev pučkih kuhinja te objekata za pripremu i dostavu hranu, svih trgovina osim onih koje prodaju prehrambene proizvode te proizvode za djecu, životinje itd… Obustavljaju se i vjerska okupljanja, a u pripremi je i zabranja kretanja preko granica.

Otvoren je broj 113, za sve građane koji imaju pitanja o koronavirusu.

17. ožujak 2020. – 69 ukupno oboljelih od koronavirusa

4 nova slučaja su potvrđena, sada ih je ukupno 69. Međutim, kaže Beroš, da obzirom na druge zemlje ova situacija budi određeni optimizam; ipak, narednih dana očekuje se drugačija epidemiološka slika.

Zatvoreno je 27 graničnih prijelaza sa Slovenijom za pogranični promet, kako bi se i Slovenija i Hrvatska lakše nosile s ovom epidemiološkom situacijom.

Trenutno je oboljelo 6 liječnika. Liječnici koji nisu prijavili putovanje snosit će zakonske posljedice i posljedice unutar zdravstvenih organizacija.

Donesen je cijeli set mjera koji se odnosi na okupljanja i rad nekih uslužnih djelatnosti. Mjere će biti na snazi 30 dana.

Djeca u parkovima – treba li ograničiti posjete parku?

Iako je dobro da su djeca na zraku, ipak se ne bi trebali družiti u prevelikom broju. Potrebno je držati interpersonalnu distancu i držati se preporuka o osobnoj higijeni.

‘Dolazi nam vrijeme značajnijeg broja zaraza, čuvajte sebe i jedni druge, posebice one starije.’ – istaknuo je ministar Beroš.

‘Naša briga je za starije i kronične, apeliramo na njih da ostaju u kućama i izlaze samo u slučajevima nužde. Organizirat ćemo dostavu za sve što im je potrebno.

Radi sustav e-recepta, moguće je ordinirati lijekove mjesec dana. Organizirat ćemo putem organizacija da se lijekovi dostavljaju starijima i nemoćnima. Bit će potrebna zdravstvena iskaznica. Treba osigurati dostavu hrane – i na tome radimo. Moramo sačuvati starije i nemoćne’, rekao je Beroš.

16. ožujak 2020. – Ukupno 56 zaraženih

Sada je ukupno 56 zaraženih. Treća osoba je ozdravila. Ministar Beroš kazao je da je 880 testova u tijeku, a pod nadzorom je preko 9000 osoba.

‘Zaraženo je novih sedam osoba koronavirusom. Trenutno obrađujemo 835 testova, a 15 nalaza još čekamo.’, izjavio je ministar Beroš. Ukupno je to brojka od 56 zaraženih u Hrvatskoj, među kojima je i liječnik s Rebra.

15. ožujak 2020. – U Hrvatskoj 49 oboljelih, ulazimo u treću fazu obrane od virusa

Trenutno u Hrvatskoj ima 49 osoba zaraženih koronavirusom.

Hrvatska ulazi u treću fazu obrane od koronavirusa nakon što je među slučajevima zaraze evidentirano dvoje liječnika iz KB Dubrava.

“To znači aktivaciju zdravstvenog sustava, odnosno primarnih intenzivističko-respiratornih centara, sekundarnih centara za liječenje srednje teško bolesnih i tercijarnih centara koje za svaki slučaj imamo u pričuvi.” kazao je Beroš.

9:00h, 15.3.2020. – još 7 osoba u Hrvatskoj dijagnosticiran je koronavirus – 5 članova iste obitelji u Osijeku i još 2 slučaja u Zagrebu. Trenutno je u Hrvatskoj 46 zaraženih.

22:50h, 14.3.2020. – Još jedan slučaj zaraze potvrđen je u Hrvatskoj. Još jedan pozitivan nalaz iz Slavonije je osoba iz bliskog obiteljskog kruga već zaraženih iz Ernestinova.

14.3.2020. – Potvrđena je još jedna oboljela osoba, sada ih je ukupno 38. Radi se hrvatskoj državljanki koja je došla s natjecanja iz Rumunjske.

8:30h, 14.3.2020. – Potvrđeno je 5 novih oboljelih. Radi se o importiranim osobama i bliskim kontaktima onih već oboljelih. Drugi brat blizanac, 1. zaraženi, se oporavio i očekuje se da će kasnije tijekom dana biti pušten kući.

16:40h, 13.3.2020. – Iz grada Zagreba potvrđeno je da jedno vrtićko dijete ima koronavirus. Objekt se zatvara na 14 dana, a u samoizolaciju ide 119 djece i 16 zaposlenika. Obavještavaju se roditelji o svemu navedenom, i o mjerama koje su dužni poduzeti.

16:00h, 13.3.2020. – Potvrđen je 32. slučaj koronavirusa, radi se o vojniku, bliskom kontaktu osobe koja je već bolesna.

11:30h, 13.3.2020. – Premijer Andrej Plenković najavio je obustavu nastave u svim školama i na svim fakultetima u trajanju od 2 tjedna. Vrtići također prestaju s radom u tom terminu.

Iako klasične nastave neće biti, roditelji koje preko dana nisu u mogućnosti čuvati djecu, moći će ih ostaviti u školi. Isto vrijedi za roditelje s djecom predškolske dobi. Trenutno se radi na osposobljavanju online nastave za učenike viših razreda osnovne škole i srednje škole.

09:07h, 13.3.2020. – ‘Od sinoć imamo 4 nova bolesnika, dvoje u Puli, dvoje u Zagrebu. Troje je povezano bliskim kontaktima s dosad zaraženima, jedan je uvezen.’ – kazao je Beroš.

20:36h, 12.3.2020. – potvrđena su još 2 oboljele osobe, hospitalizirane su u Puli. Radi se o hrvatskim državljanima koji su došli iz Italije.

18:33h, 12.3.2020. – potvrđen je i 25. slučaj zaraze koronavirusom. Radi se o mladiću iz Petrinje, koji je došao iz Italije. Mladić je hospitaliziran u Sisku.

17:00h, 12.3.2020. – potvrđeno je 24 slučaja koronavirusa u Hrvatskoj. “Troje su bliski kontakti prva dva bolesnika iz Rijeke. Pod nadzorom su, bila je dulja inkubacija. Simptomi su blagi, gotovo da ih nema.

Drugo dvoje su importirani, jedan se zarazio u Njemačkoj, drugi u Austriji. Jedan je sa srednje teškim oblikom bolesti, drugi je s blagim simptomima”, kazala je Alemka Markotić.

Andrej Plenković potvrdio je kako u Istri od petka nema nastave. Na sjednici Vlada donosi odluku o zabrani okupljanja više od 100 ljudi.

WHO je proglasio globalnu pandemiju koronavirusa te su duboko zabrinuti alarmantnom brzinom kojom se virus širi i teškim stanjem zaraženih, izjavio je glavni čovjek WHOa na konferenciji za medije Tedros Adhanom Ghebreyesus.

‘Pandemija nije riječ koju koristimo olako ili nemarno. Riječ je to koja, ako je pogrešno upotrijebimo, može izazvati neopravdani strah ili neopravdano prihvaćanje mišljenja da je borba gotova što vodi patnji i smrti.’ – istaknuo je.

Pandemija nije povezana s težinom bolesti ili stopom smrtnosti, već s geografskim širenjem.

8:00h, 11.3.2020. – potvrđen je 16. slučaj koronavirusa, radi se o mlađem muškarcu koji se vratio sa sajma u Njemačkoj.

18:20h, 10.3.2020. – potvrđen je i 15. slučaj koronavirusa, a radi se o mlađem muškarcu koji je bio na skijanju u Austriji.

I 14. slučaj virusa dijagnosticiran je u Istri .Od koronavirusa u svijetu je oboljelo više od 114 tisuća ljudi, umrlo je njih više od 4 tisuće, a oporavilo se njih gotovo 62 tisuće. Cijela Italija je proglašena crvenom zonom.

Uvedene su dvije nove mjere zaštite – odnose se na kontrolu ljudi u međunarodnom prometu i ograničavanje javnih skupova s više od 1000 sudionika. Ove mjere bit će na snazi do daljnjega.

“Zaoštrene su neke preporuke i ograničen je ulaz talijanskim državljanima koji dolaze iz crvenih područja. Kada dođu na granicu mogu odabrati ili 14 dana karantene ili se mogu vratiti nazad u svoju zemlju. Noćas stavljamo karantenu u funkciju. To je autonomni objekt gdje će ljudi koji su zdravi, ali su suspektni, boraviti 14 dana.

Organizirali smo logistiku, policija će ih pratiti do karantene koja se nalazi na tajnom mjestu, a pomoći će i Crveni križ. Osigurat ćemo i psihološku pomoć.” kazao je Dino Kozlevac, glavni čovjek istarskog Stožera civilne zaštite te se obratio stanovnicima Istre i apelirao da sva putovanja i izlete u Italiju odgode.

Hrvatski zavod za javno zdravstvo izdao je i preporuke za građanstvo, a među njima je i ona o rukovanju. Rukovanje se smatra bliskim kontaktom za širenje bolesti koje se prenose kapljičnim putem, te se zbog toga preporučuje da se ljudi što manje rukuju, jer se time smanjuje rizik potencijalnog prijenosa bolesti koje uzrokuje novi koronavirus (COVID-19) i drugih bolesti koje se prenose tim putem.

Alemka Markotić, ravnateljica klinike Fran Mihaljević, navodi da prvi zaraženi u Hrvatskoj, tzv. nulti pacijent više ne pokazuje nikakve simptome i očekuje se da će ubrzo biti pušten iz karantene, isto kao i njegov brat.

Još dvije osobe dijagnosticiran je korona virus; jedan pacijent leži u bolnici u Zagrebu, dok je drugi u bolnici u Rijeci. Oba pacijenta imaju blaže simptome i oba su zaražena od strane već dijagnosticiranih pacijenata.

27.2. je KBC Pula preventivno zabranio posjete – isto kao što su već napravili KBC Zagreb, Rijeka i Osijek.

Treći slučaj korona virusa je potvrđen, radi se o mlađoj muškoj osobi, koja se vratila iz Italije.

Brat mladića koji je zaražen korona virusom također je pozitivan na korona virus. Nalazi njegove djevojke su negativni, ali je nalaz ponovljen zbog pojave simptoma.

Ministarstvo zdravstva Republike Hrvatske objavilo je video s najvažnijim stvarima koje trebate znati o korona virusu.

Malo prije 12 sati 25.2., premijer Andrej Plenković potvrdio je prvi slučaj korona virusa u Hrvatskoj. Radi se o mladiću koji je prošli tjedan bio u Milanu. Mladić je hospitaliziran u Zagrebu s blažim simptomima virusa.